αρχοντος ξενεα μηνος ποιτροπιου επι τοισδε απεδοτο νικιας καλλωνος τωι απολλωνι τωι πυθιωι σωμα ανδρειον ωι ονομα σωσανδρος το γενος γαλαταν τιμας αργυριου μναν τεσσαρων καθως επιστευσε σωσανδρος τωι θεωι ταν ωναν εφ ωιτε ελευθερος ειμεν και ανεφαπτος απο παντων τομ παντα χρονον ποεων ο κα θελη και αποτρεχων οις κα θελη. βεβαιωτηρ κατον νομον τας πολιος ξενοκρατης σωσικου. ει δε τις κα απτηται σωσανδρου επι καταδουλισμωι βεβαιον παρεχοντω τωι θεωι ταν ωναν ο τε αποδομενος νικιας και ο βεβαιωτηρ ξενοκρατης ει δε κα μη παρεχωντι ταν ωναν βεβαιον τωι θεωι πρακτιμοι εοντω κατα τον νομον αυτωι τε σωσανδρωι και αλλωι υπερ σωσανδρον ον κα σωσανδρος θελη. ομοιως δε και οι παρατυγχανοντες κυριοι εοντω συλεοντες σωσανδρον ως ελευθερον εοντα αζαμιοι εοντες και ανυποδικοι πασας δικας και ζαμιας. μαρτυρες τοι ιερεις του απολλωνος αμυντας ταραντινος και τοι αρχοντες αριστοκρατης αρχιας δαμοφανης ιδιωται ξενεας ευαγορας μαντιας δαμοχαρεος.
Phokis — Delphi — 170-157/156 BC
 170-157/156 BC